cídasi mánāsī́ti cittaṃ vā́ idam máno vāgánuvadati dhī́rasi dákṣiṇéti dhiyā́-dhiyā hyètáyā manuṣyā̀ jújyūṣantyánūkteneva prakāmódyeneva gā́thābhiriva tásmādāha dhī́rasī́ti dákṣiṇéti dákṣiṇā hyèṣā́ kṣatríyāsi yajñíyāsī́ti kṣatríyā hyèṣā́ yajñíyā hyèṣā́ditirasyubhayataḥśīrṣṇī́ti sa yádenayā samānaṃ sádviparyā́saṃ vádati yadáparaṃ tatpū́rvaṃ károti yatpū́rvaṃ tadáparaṃ ténobhayataḥśīrṣṇī tásmādāhā́ditirasyubhayataḥśīrṣṇī́ti